cyanic-selkie/wikianc huggingface dataset:
সরযূ নদী
সরযূ (সংস্কৃত লিপ্যন্তরের আন্তর্জাতিক বর্ণমালায় - saráyu) হল একটি নদী, যেটি ভারতের উত্তর প্রদেশ এবং উত্তরাখণ্ড রাজ্যদুটির মধ্য দিয়ে প্রবাহিত। বেদ এবং রামায়ণে উল্লিখিত এই নদীটির প্রাচীন তাৎপর্য রয়েছে। ভারতের বাহরাইচ জেলার করণালী (বা ঘাঘরা) এবং মহাকালী (বা সারদা নদীর সঙ্গম স্থলে সরযু নদীর উৎপত্তি হয়েছে। মহাকালী বা সারদা পশ্চিম ভারত ও নেপালের মধ্যে সীমান্ত গঠন করেছে। অযোধ্যা সরযু নদীর তীরে অবস্থিত। কিছু মানচিত্র প্রস্তুতকারীর মতে, সরয়ু নদী শুধুমাত্র নিম্ন ঘাঘরা নদীর একটি অংশ।
রাম নবমীর দিন, যেদিন রামের জন্মদিনের উৎসব উদ্‌যাপন করা হয়, হাজার হাজার লোক অযোধ্যার সরযু নদীতে অবগাহন করে।
ব্যুৎপত্তি
সরযু নামটি মূল সংস্কৃত শব্দ 'सर्' এর স্ত্রীলিঙ্গ,  সর  হল পুংলিঙ্গে "প্রবাহিত"; সরযুর অর্থ "বায়ু" বা "বাতাস" অর্থাৎ, "যা প্রবাহিত হয়"।
উৎস এবং যাত্রাপথ
সরযুর উৎপত্তি সরমুলে (বা সরমূল)। এটি উত্তরাখণ্ডের এর জেলা বাগেশ্বরের উত্তরতম প্রান্তে অবস্থিত। সেখানে হিমালয়ের নন্দ কোট পর্বতমালার দক্ষিণ ঢালে এই নদীর উৎপত্তি। এটি কুমায়ুনের মধ্যে দিয়ে প্রবাহিত, পঞ্চেশ্বরে মহাকালী নদীতে পড়ার আগে এটি কাপকোট, বাগেশ্বর এবং সেরাঘাট শহরগুলির পাশ দিয়ে প্রবাহিত হয়েছে।
সরযু নদী আবার স্থানাঙ্কে, বাহরাইচ জেলার করণালী নদী (বা ঘাঘরা) এবং মহাকালী (বা সারদা) নদীর সঙ্গম স্থলে, গঠিত হয়েছে। রামনগর পৌঁছোনোর আগে, এটি প্রথমে দক্ষিণ পশ্চিম দিকে প্রবাহিত হয়, এরপর এটি পশ্চিম দিকে ঘুরে এবং ফৈজাবাদ এবং অযোধ্যা শহরের দিকে প্রবাহিত হয়েছে। পশ্চিম দিকে চলতে চলতে এটি টান্দা এবং বারহালগঞ্জ শহরগুলির মধ্য প্রবাহিত হয়েছে, এরপর  স্থানাঙ্কে এর বাম দিক থেকে রাপ্তি নদী এসে এর সঙ্গে মিলিত হয়েছে। এটি ছাপরা শহরের কাছে  স্থানাঙ্কে গঙ্গা নদীর সঙ্গে মিলেছে।
ঐতিহ্যগত
ঋগ্বেদে এই নদীর কথা তিনবার উল্লেখ করা হয়েছে। ঋগ্বেদ ৪.৩০.১৮ অনুসারে, সরাইয়ের তীরে ইন্দ্রের হাতে দুজন আর্য মানুষের হত্যা সংঘটিত হয়েছিল। ঋগ্বেদ ৫.৫৩.৯ অনুসারে, সিন্ধুর পশ্চিম উপনদীগুলি, যেগুলি হল: রস, অনিতাভা, কুভা, ক্রুমু, এবং সিন্ধু নিজেই, যাদের বাধা মরুৎ পার হয়েছিল, এই নদী সেগুলির মধ্যে অন্তর্ভুক্ত। এই শ্লোক অনুসারে, এর বিশেষণ হিসাবে পুরিসিনি বলা হয়। প্রাচীন ঋগ্বেদের এই পর্যায়ে, সম্ভবত এটি সিন্ধু নদী ব্যবস্থার পশ্চিমদিকের একটি নদী ছিল যার, ইরানি হারাইয়ু (আবেস্তান হারিয়িয়াম, প্রাচীন পার্সিয়ান হরাইভা, আধুনিক হরে বা হরি), হরি নদীর সাথে মিল আছে। প্রাচীন ঋগ্বেদের ১০.৬৪ শ্লোকে এটি সিন্ধু এবং সরস্বতীর (ঋগ্বেদে সর্বাধিক উল্লেখিত দুটি নদী) সাথে একত্রে উচ্চারিত হয়েছে।
নাজিমগড় রিসোর্ট
নাজিমগড় রিসোর্ট বাংলাদেশের সিলেট শহর থেকে সামান্য দূরে খাদিমনগরে এক নির্জন দ্বীপে গড়ে তুলেছে এই রিসোর্ট। তাদেরই ব্যবস্থাপনায় মেঘালয় সীমান্তে লালাখালে তৈরি হয়েছে পিকনিক স্পট।
অবস্থান
সিলেট শহর থেকে মাত্র ১৫ মিনিটের রাস্তা। সিলেট-জাফলং মহাসড়কের পাশেই প্রায় ৬ একর জায়গার উপর গড়ে উঠেছে এই রিসোর্টটি। যেখানে রয়েছে প্রায় ২ শতাধিক লোকের খাওয়া দাওয়া সহ রাত্রিযাপনের সুবিধা।
নাজিমগড় পিকনিক স্পট
মেঘালয় সীমান্তে লালাখালে তৈরি হয়েছে এই পিকনিক স্পট। ব্রিটিশ আমলে প্রতিষ্ঠিত লালাখাল চা-বাগান ভারত বাংলাদেশের সীমামত্ম ঘেঁষা এলাকায় অবস্থিত। এখানে রয়েছে ছোট বড় অনেক উচু নিচু টিলা আর চা-বাগান। চা-বাগানের পাশ দিয়ে বয়ে গেছে সারী নদী।
বিবরণ
পাহাড়ের ঢেউ দেখার দারুণ জায়গা এটি। ১৫টি কটেজ আছে এখানে। রয়েছে রেস্টুরেন্টের হরেক পদের খাবার। রিসোর্টে আছে বিশাল এক বাগান, সুইমিং পুল, পিকনিক ও ক্যাম্পিং স্পট। নদীতে ঘুরে বেড়ানোর জন্য নিজস্ব স্প্রিডবোট। স্প্রিডবোটে চড়ে সারি নদী হয়ে লালাখাল ভ্রমণ। সূর্যোদয়, সূর্যাস্ত ও মেঘালয় পাহাড় দেখার জন্য পাহাড়ের উপরে ওয়াচ টাওয়ার। পাশেই খাসিয়া পল্লী, পানের বরজ। প্রতিটি স্থাপনাই গাছপালা-জঙ্গলে ছাওয়া টিলার ধারে। বাংলোর বারান্দায় বসে হাত বাড়ালেই যেন পাওয়া যায় গাছগাছালির ছোঁয়া।
উইকিমিডিয়া প্রকল্পের তালিকা
thumb|উইকিমিডিয়া মোজাইক উইকিমিডিয়া ফাউন্ডেশন সান ফ্রান্সিসকো, ক্যালিফোর্নিয়া ভিত্তিক একটি অ-লাভজনক দাতব্য প্রতিষ্ঠান। এটি অনেক প্রকল্প (যা নিচে তালিকাভুক্ত করা হয়েছে) পরিচালনা করে থাকে। ফাউন্ডেশনের সবচেয়ে জনপ্রিয় প্রকল্প হল উইকিপিডিয়া, যা ২০০৮ সালে সবচেয়ে বড় বিশ্বকোষের জন্য গীনিস ওয়ার্ল্ড রেকর্ড পুরস্কার প্রাপ্ত হয়।
ফাউন্ডেশন ২০০৩, জুনে শুরু হয়। এটি জিমি ওয়েলস কর্তৃক প্রতিষ্ঠিত হয়েছিল, যিনি বর্তমানে এটির সহ প্রতিষ্ঠাতা।
উইকিমিডিয়া কন্টেন্ট প্রকল্প
অভ্যন্তরীণ প্রকল্প
বীরপুর
বীরপুর (Birpur) ভারতের বিহার রাজ্যের সুপাল জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪ মিটার (১৭৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বীরপুর শহরের জনসংখ্যা হল ১৭,৭৩০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে বীরপুরের সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তাদাহিরো সেকিমোতো
তাদাহিরো সেকিমোতো একজন জাপানি ইলেক্ট্রনিক প্রকৌশলী।
অপারেশন ওভারলর্ড
দ্বিতীয় বিশ্বযুদ্ধে মিত্রবাহিনী যে সামরিক অভিযানের মাধ্যমে পশ্চিম ইউরোপে নাৎসি জার্মানি নেতৃত্বাধীন অক্ষবাহিনীর বিরুদ্ধে আক্রমণের সূচনা করেছিল, অপারেশান ওভারলর্ড সেই অভিযানের সামরিক নাম। ১৯৪৪ সালের ৬ জুন ইংলিশ চ্যানেল সংলগ্ন ফ্রান্সের নরম্যান্ডি অবতরণের মাধ্যমে অপারেশান ওভারলর্ডের অধীনে মিত্রবাহিনীর ব্যাপক আক্রমণ শুরু হয়। প্রাথমিক ভাবে নরম্যান্ডিতে অবতরণের লক্ষ্যে ৬ জুন তারিখে মার্কিন, ব্রিটিশ ও কানাডীয় মোট ১৬০,০০০ সৈন্য ইংলিশ চ্যানেল অতিক্রম করে। পরবর্তীকালে আগস্ট মাস পর্যন্ত আরও তিরিশ লক্ষাধিক সৈন্য এই অভিযানে প্রেরণ করা হয়।
নরম্যান্ডি সহ অন্যান্য উপকূলগুলো দখলের পর তিন সপ্তাহ যাবৎ শক্তি সঞ্চয়ের প্রক্রিয়া চলতে থাকে, যার পরে অপর একটি সামরিক অভিযান কোবরার অধীনে নরম্যান্ডি থেকে মিত্রবাহিনী ইউরোপের গভীরে আক্রমণ ছড়িয়ে দেয়ার কাজ শুরু করে। নরম্যান্ডিকে কেন্দ্র করে চলতে থাকা যুদ্ধের ব্যাপ্তি ছিল প্রায় দু’মাস যেখানে অন্যান্য মিত্র রাষ্ট্রসমূহ আকাশপথে ও নৌপথে যে যেভাবে পারে অবদান রাখছিল। অপারেশান ওভারলর্ডের ফলশ্রুতিতে ২৫ আগস্ট তারিখে প্যারিসকে নাৎসি জার্মানির দখলমুক্ত করা হয়।
মিত্রবাহিনীর অভিযান সমূহ
হিটলার বলেছিলেন, স্থানের ব্যাপ্তির কারণে পূর্বে অর্থাৎ সোভিয়েত ইউনিয়নের সাথে লড়াইয়ে পরাজয়ের ফলে জার্মানি বিশাল এলাকা হারাবে কিন্তু তা হয়তো জার্মানির জন্য ধ্বংসাত্মক হবে না। কিন্তু পশ্চিমের পরিস্থিতি অনুরূপ নয়। ঐদিকে শত্রুরা সফল হলে এর ধ্বংসাত্মক পরিণতি অল্প সময়ের মাঝেই কার্যকর হবে।
১৯৪০ সালের জুন মাসে জার্মানির হাতে ফ্রান্সের পতনকে অ্যাডলফ হিটলার ‘ইতিহাসের সর্বশ্রেষ্ঠ বিজয়’ আখ্যা দিয়েছিলেন। ব্রিটিশ বাহিনী, পরাস্ত হলেও ডানকির্ক থেকে তিন লক্ষ সৈন্যের এক ঐতিহাসিক পশ্চাদপসরণের মাধ্যমে চূড়ান্ত ভাবে পর্যদুস্ত হওয়াকে এড়াতে পেরেছিল। এরপর ব্রিটিশ প্রধানমন্ত্রী উইন্সটন চার্চিল এক বিখ্যাত বিবৃতিতে জার্মানির হাত থেকে ফ্রান্সকে মুক্ত করার জন্য ফ্রান্স অভিযান করবেন বলে জানিয়েছিলেন।
১৯৪২ সালে সোভিয়েত ইউনিয়নের সর্বময় নেতা জোসেফ স্টালিন ও যুক্তরাষ্ট্রের প্রেসিডেন্ট ফ্রাঙ্কলিন রুজভেল্টের সাথে এক যৌথ বিবৃতিতে চার্চিল ইউরোপে মিত্রবাহিনীর দ্বিতীয় ফ্রন্ট খোলার ঘোষণা দেন। চার্চিল সোভিয়েত মন্ত্রী মলটোভকে এক অনানুষ্ঠানিক স্মারক হস্তান্তরের মাধ্যমে জানান যে সেই মুহূর্তে দ্বিতীয় ফ্রন্ট গঠনের জন্য প্রয়োজনীয় প্রস্তুতি গ্রহণ হয়তোবা সম্ভব হবে না। এতদসত্ত্বেও দ্বিতীয় ফ্রন্টের ঘোষণার কিছু প্রভাব দেখা দিয়েছিল, যেমন এই ঘোষণার আসার পরপর অ্যাডলফ হিটলার ইউরোপে মিত্রবাহিনীর সম্ভাব্য আগ্রাসন প্রতিরোধের জন্য প্রয়োজনীয় প্রস্তুতি গ্রহণের পরামর্শ দেন।
প্রথম বিশ্বযুদ্ধের অভিজ্ঞতার কারণে ব্রিটেনে চার্চিল প্রশাসন এবার ব্যয়বহুল সম্মুখযুদ্ধ এড়িয়ে যাবার ব্যাপারটিকে বিবেচনায় আনে। অবদান স্বরূপ ব্রিটিশরা সম্মুখ যুদ্ধের পরিবর্তে তাদের গোয়েন্দা সংস্থা স্পেশাল অপারেশানস এক্সিকিউটিভ (এসওই)-এর দ্বারা শত্রু এলাকায় অস্থিরতা সৃষ্টিকে প্রাধান্য দেয়ার কথা বিবেচনা করে। পাশাপাশি তারা অক্ষশক্তির তুলনামূলক ভাবে কম শক্তিশালী ইটালির বিরুদ্ধে আগ্রাসন করার কথা বিবেচনা করে যারা মাধ্যমে ভূমধ্যসাগর থেকে ভিয়েনা অভিমূখে ও জার্মানির দক্ষিণ ভাগে আঘাত হানার সুবিধা হতে পারত। ব্রিটিশরা এই পরিকল্পনার আরেকটি সুবিধা বিবেচনা করে যে এর দ্বারা ইউরোপের গভীরে প্রবেশের ক্ষেত্রে তাদের সাম্রাজ্যবাদের স্বঘোষিত প্রতিপক্ষ সমাজতন্ত্রী সোভিয়েত ইউনিয়নের পথে সামান্য বাধা সৃষ্টি করা সম্ভব হবে। কিন্তু যুক্তরাষ্ট্র এসব পরিকল্পনা অনেকটা নাকচ করে দেয় কারণ তারা জার্মানিতে পৌছবার জন্য সংক্ষিপ্ততম পথের অভিযানকে সর্বাধিক গুরুত্ব দেয়ার কথা বলেছিল। এই লক্ষ্যে ১৯৪২ সালে অপারেশান স্লেজহ্যামার ও ১৯৪৩ সালে অপারেশান রাউন্ডআপ নামের দুটি অভিযান প্রস্তাব করা হয়। পরবর্তীকালে অপারেশান রাউন্ডআপের প্রস্তাবনা গৃহীত হয় যা আরও এক বছর দেরি করে ১৯৪৪ সালে এই অপারেশান ওভারলর্ড নামে পরিচালিত হয়।
১৯৪৩ সালের জানুয়ারিতে ক্যাসাব্ল্যাঙ্কা সম্মেলন ও একই বছরের শেষভাগে তেহরান সম্মেলনের পর এই অভিযান সংক্রান্ত পরিকল্পনা প্রথম উপস্থাপিত হয় । উপস্থাপন করেন মিত্রবাহিনীর সেসময়ের সর্বাধিনায়ক ও ‘চিফ অফ স্টাফ অফ সুপ্রিম অ্যালাইড কমান্ড (COSSAC)’ ব্রিটিশ লেঃ জেনারেল স্যার ফ্রেডরিক মরগ্যান এবং তার মার্কিন সহকারী মেঃ জেনারেল রে বার্কার। এই COSSAC-এর উপাদান সমূহ পরে ১৯৪৪ সালের শুরুর দিকে মিত্রবাহিনীর সর্বোচ্চ প্রধান কার্য্যালয়ে স্থানান্তরিত করা হয় যেখানে সর্বাধিনায়ক হিসেবে দায়িত্মভার লাভ করেন ডোয়াইট আইজেনহাওয়ার । এই নেতৃত্বের অধীনে সমস্ত স্থল কার্যক্রমের দায়িত্ম জেনারেল স্যার বার্নার্ড মন্টগোমরিকে যিনি একই সাথে পুরো অভিযানের পরিকল্পনার কাজ শুরু করেন।
মিত্রবাহিনীর জেনারেলগণ সরাসরি কোন ফরাসি বন্দরে আক্রমণের মাধ্যমে অবতরণের পক্ষপাতী ছিলেননা। কারণ ১৯৪২ সালে অনুরূপ একটি অভিযানে তাদের তিক্ত অভিজ্ঞতা হয়েছিল। এদিকে আবার ব্রিটিশ রয়েল এয়ার ফোর্সের বহুলব্যাবহৃত বিমান যেমন সুপারমেরিন স্পিটফায়ার ও হকার টাইফুনের কার্যকরী এলাকার সীমাবদ্ধতার কারণে নির্বাচনযোগ্য অবতরণস্থলের তালিকা ক্রমশ ছোট হয়ে আসছিল।
মিত্রবাহিনীর কিছু উচ্চপদস্থ সামরিক নেতৃবৃন্দ নরম্যান্ডিতে অবতরণের সিদ্ধান্ত পুনর্বিবেচনার করতে চেয়েছিলেন কারণ এখানকার বিবেচ্য অবতরণস্থলের নিকটবর্তী চারবুর্গ বন্দরটিতে নাৎসি বাহিনীর বিপুল শক্তি সঞ্চিত ছিল। এমনিতে ভৌগোলিক বিবেচনায় ব্রিটেন থেকে ইউরোপের মূলভূমির সবচেয়ে নিকটবর্তী এলাকাটি হল পাস দ্য ক্যালেইস, যেটি চারবুর্গের চেয়েও অধিক সুরক্ষিত ছিল। এই পরিস্থিতিতে মিত্রবাহিনীর নেতৃবৃন্দ উপলব্ধি করেন নরম্যান্ডিই হতে পারে উপযুক্ত অবতরণস্থল।
মূল পরিকল্পনা
COSSAC তিনটি ডিভিশানের স্থলপথে ও দুটি ব্রিগেডের বিমানযোগে অবতরণের পরিকল্পনা করে। অভিযানটিতে সর্বমোট ৪৭টি ডিভিশান মোবিলাইজ করার পরিকল্পনা হয় যার মাঝে থাকবে ব্রিটিশ কমান্ডের অধীনে ব্রিটেনের ১৯টি, কানাডার ৫টি ও পোল্যান্ডের ১টি ডিভিশান এবং সাধারণ কমান্ডের অধীনে যুক্তরাষ্ট্রের ২১টি ডিভিশান।
ব্রিটিশ ব্রডকাস্টিং কর্পোরেশন প্রদর্শনীর উদ্দেশ্যে ফ্রান্স উপকূলের বেশ কিছু চিত্র ধারণ করেছিল যেগুলোর মধ্যে থেকে নর্ম্যান্ডির ছবিগুলো নিয়ে মিত্রবাহিনী ঐ এলাকার একটি বিস্তারিত ভৌগোলিক মানচিত্র তৈরি করে। পর্যবেক্ষণ করে দেখা যায় নরম্যান্ডির উক্ত অঞ্চলে প্রধানত রয়েছে বিস্তীর্ণ জলাভূমি যেগুলো ভারি সামরিক যান চলাচলের উপযুক্ত নাও হতে পারে। প্রশিক্ষণ ও অভিযানের চর্চার উদ্দেশ্যে ব্রিটেনের নরফোকে প্রায় অনুরূপ সমুদ্র সৈকতে অপারেশান ওভারলর্ডের খুঁটিনাটি বিষয়সমূহ পরীক্ষা নীরিক্ষা করা হয়। এই পরীক্ষায় বেরিয়ে আসে নরম্যান্ডির ভূমি আদৌ ভারি সামরিক যানচলাচলের জন্য উপযুক্ত নয়। এ ব্যাপারে আরও তথ্য জানার লক্ষ্যে ১৯৪৩ সালের ডিসেম্বারে ব্রিটিশ নৌ বাহিনীর পক্ষ থেকে অপারেশান পোস্টেজ এব্‌ল নামক একটি পৃথক সামুদ্রিক রেকনেসান্স অভিযান চালানো হয়। এই অভিযানে একটি এক্স ক্লাস ডুবোজাহাজ ব্যবহৃত হয় যার উদ্দেশ্য ছিল নরম্যান্ডির ভূমি সম্পর্কে সঠিক ও কার্যকরী তথ্য সংগ্রহ করা।
প্রযুক্তি
ওভারলর্ড পরিচালনার সুবিধার জন্য মিত্রবাহিনীকে কিছু নতুন প্রযুক্তি উদ্ভাবন করতে হয়েছিল। তার মধ্যে একটি ছিল ‘মালবেরি’ যা ছিল ছোট কিন্তু অত্যন্ত শক্তিশালী ও ভারী একটি ভ্রাম্যমাণ বন্দর। কোন উপকূলে অবতরণ করার আগে একটি শত্রু বন্দর দখল করার যে বাধ্যবাধকতা থাকে মালবেরি ছিল সেই সমস্যার সমাধান।
জেনারেল পার্সি হোবার্ট যিনি ছিলেন প্রকৃতপক্ষে একজন ব্রিটিশ প্রকৌশলী, তিনি চার্চিল ও শারম্যান ট্যাংকে কিছু কারিগরি পরিবর্তন এনে বিশেষ রূপ দান করেছিলেন যেগুলো কোন সমুদ্র সৈকতে সামরিক অবতরণের জন্য সহায়ক ছিল।
শত্রুর মাঝে বিভ্রান্তি সৃষ্টি
বিভ্রান্তি সৃষ্টি করার লক্ষ্যে ইউএস প্রথম আর্মি বা FUSAG নামের একটি কাল্পনিক ডিভিশানের জন্ম দেয়া হয় যার অবস্থান দক্ষিণপূর্ব ব্রিটেনে রয়েছে বলে প্রচার করা হয়। শুধু প্রচারের মধ্যেই সীমাবদ্ধ না থেকে উক্ত অঞ্চলে নকল সামরিক ক্যাম্প, নকল ট্যাঙ্কবহর ইত্যাদি স্থাপন করা হয় যা বিমান থেকে দেখলে মনে হবে যেন একটি বিশাল সৈন্যদল সেখানে অবস্থান করছে। এই কাল্পনিক সৈন্যদলের অধিনায়ক হিসেবে জেনারেল লেসলি ম্যাকনেয়ার ও জেনারেল জর্জ প্যাটনের নাম প্রচার করা হয়। ব্রিটেনের বিমান প্রতিরক্ষা কাঠামোতে ইচ্ছাকৃত ভাবে কিছু ত্রুটি রাখা হয় যার ফলে জার্মানির লুফটওয়াফা সহ অন্যান্য অক্ষশক্তির বিমান সেগুলোর ছবি তুলতে সক্ষম হয়ছিল। এই সৈন্যদলের অবস্থানের সম্পর্কে ভুল ধারণা আরও বদ্ধমূল করার লক্ষ্যে মিত্রবাহিনীর সদস্যরা তাদের বেতার যোগাযোগে সেই সৈন্যদলের অবস্থানের প্রসঙ্গ উল্লেখ করত যেন অক্ষশক্তির গোয়েন্দারা বেতার যোগাযোগ গোপনে শুনতে পায়। এছাড়াও উভয় দেশের দ্বৈতচরদের মাধ্যমে ঐ বিশেষ স্থানে কাল্পনিক সৈন্য অবস্থানের খবর প্রচারিত হতে থাকে এবং এর সাথে এও প্রচার করা হতে থাকে যে মূল আক্রমণ প্রকৃতপক্ষে পাস দ্য ক্যালেইস দিয়ে করাই সুবিধাজনক। শুধু গোপন অভিযানই নয়, ব্রিটিশ নৌ বাহিনীর বিভিন্ন জাহাজ পাস দ্য ক্যালেইসের সংলগ্ন অঞ্চলের ব্যাপক রেকনেসান্স অভিযান শুরু করে যার ফলে শত্রুপক্ষের সামরিক নেতৃবৃন্দ, জনগণ এমনকি ব্রিটিশ জনগণসহ মিত্রশক্তির দেশগুলোর মানুষও ভাবতে শুরু করে যে আক্রমণ প্রকৃতপক্ষে পাস দ্য ক্যালেইসের পথেই ঘটবে।
বিভ্রান্তি সৃষ্টির চূড়ান্ত অভিযানটি চালায় ব্রিটিশ স্পেশাল এয়ার সার্ভিস (স্যাস) একটি দল ফ্রান্সের লা হ্যাভারে, যেখানে তারা ডামি প্যারাট্রুপার মোতায়েনের মাধ্যমে ঐ অঞ্চলের আক্রমণে ভ্রান্ত ইঙ্গিত দেয়। একই রাতে আরও দুটি রয়্যাল এয়ারফোর্স স্কোয়াড্রন আটলান্টিকের কেপ দ্য অ্যান্টিফারে বিস্তীর্ণ ধাতব ফয়েল বা স্ট্রিপ রেখে আসে যা জার্মান রাডারে শত্রুপক্ষের অগ্রসরমান জলযান হিসেবে ধরা দেয়। এর অপারেশানের মাধ্যমে উক্ত অঞ্চলে আক্রমণের ভ্রান্ত ধারণা সৃষ্টি করা হয়।
বিভ্রান্তি সৃষ্টির এই অভিযানগুলোতে খুব সূক্ষ্মভাবে ফ্রান্সের বিভিন্ন স্থানে আক্রমণের সম্ভাব্যতার ইঙ্গিত দেয়া হয়, শুধুমাত্র নরম্যান্ডি ছাড়া। এই অভিযানগুলোর দ্বারা মূল অবতরণস্থল নরম্যান্ডির উপর থেকে অক্ষশক্তির মনোযোগ যৎসম্ভব সরিয়ে রাখার চেষ্টা করা হয়।
প্রশিক্ষণ ও নিরাপত্তা
মূল অভিযানের মাশখানেক আগে থেকেই মিত্রবাহিনী ওভারলর্ডের রিহার্সাল দিতে শুরু করে করেছিল। ১৯৪৪ সালের ২৮ এপ্রিল তারখে এরূপই একটি রিহার্সাল অনুষ্ঠিত হচ্ছিল ব্রিটেনের ডেভন উপকূলে যেখানে জার্মান টর্পেডো বোটের আকস্মিক আক্রমণে ৭৪৯ জন মার্কিন নৌ সেনা নিহত হয়।.
মূল অভিযানের কয়েক সপ্তাহ আগে ব্রিটেনের ডেইলী টেলিগ্রাফ পত্রিকায় একটি শব্দজট ছাপা হয় এবং গোয়েন্দারা আবিষ্কার করেন সেই শব্দজটের সমাধানের বেশ কিছু শব্দ পাওয়া যায় যা অপারেশান ওভারলর্ড পরিকল্পনায় ব্যবহৃত গোপন কিছু শব্দের অনুরূপ। যেমন শব্দজটের একটি সমাধান ছিল মালবেরি যা প্রকৃতপক্ষে ছিল ওভারলর্ডে ব্যবহৃতব্য একটি ভ্রাম্যমাণ বন্দর যা অবতরণের কাজে ব্যবহার হওয়ার কথা। এই ঘটনা আবিষ্কারের পর ব্রিটিশ গোয়েন্দা সংস্থা এমআই-৫ শব্দজটটির নির্মাতা লন্ডনের এক স্কুলশিক্ষক লিওনার্ড ডাওকে জিজ্ঞাসাবাদের জন্য তলব করে। কিন্তু জিজ্ঞাসাবাদের পর গোয়েন্দা কর্মকর্তারা নিশ্চিত হন যে ডাও প্রকৃতপক্ষে নির্দোষ ও শব্দের মিলের ঘটনাটি ছিল কাকতালীয়।
মূল অভিযানের আগে একাধিকবার তথ্যফাঁস হবার ঘটনা ঘটেছিল। আলবেনীয় নাগরিক ইলিয়েসা বাযনা যিনি জার্মানদের পক্ষে গুপ্তচরবৃত্তি করেছিলেন, অভিযানের পূর্বে সাবেক জার্মান চ্যান্সেলর ও সেই সময়ে তুরস্কে জার্মান রাষ্ট্রদূত ফ্রাঞ্জ ভন প্যাপেনের হাতে ওভারলর্ড সম্পর্কে বেশ কিছু গোপন নথিপত্র হস্তান্তর করতে সক্ষম হন। নথিপত্রগুলো সরাসরি ভাবে ওভারলর্ডের সাথে সম্পর্কিত না হলেও অর্থাৎ এতে পরিকল্পনার বিশেষ তথ্য না থাকলেও এতে অপারেশান ওভারলর্ড নামে যে কোন অভিযান সত্যিই রয়েছে সেই তথ্য ছিল।
তথ্যফাঁসের আরেকটি ঘটনা ঘটে ফরাসি জেনারেল চার্লস দ্য গলের অসাবধানী কথাবার্তার কারণে। তিনি ডি-ডের পর একটি মন্তব্যে বলেন যে নরম্যান্ডির অবতরণই হল মিত্রবাহিনীর প্রকৃত অভিযান। এই মন্তব্যের ফলে মিত্রবাহিনীর অপারেশান ফর্টিচ্যুড ব্যর্থ হবার উপক্রম হয়েছিল যে অপারেশানের মাধ্যমে জার্মান নীতিনির্ধারকদের মাঝে বদ্ধমূল ধারণা সৃষ্টি করা হয় যে মূল অভিযান হবে নরওয়ের উপকূল দিয়ে। ফর্টিচ্যুডের দ্বারা বিভ্রান্ত হয়ে জার্মানরা নরওয়ের উপকূলে বিপুল শক্তি সঞ্চয় করে প্রতিরক্ষা গড়ে তোলে। পরে অবশ্য দ্য গলের মন্তব্যের তেমন বিরূপ প্রভাব পড়েনি কেননা জার্মানরা তার মন্তব্যকে তেমন একটি গ্রাহ্য করেননি ও তখনও নিশ্চিত ছিলেন নরওয়ের উপকূল দিয়ে একটি বড় আক্রমণ ঘটবে। আদতে দ্বিতীয় বিশ্বযুদ্ধের পুরো সময়কালেও নরওয়ে দিয়ে কোন অভিযান কখনও পরিচালিত হয়নি।
মিত্রশক্তির অভিযান পরিকল্পনা
ব্রিটেন নরম্যান্ডির ওর্ন নদীর সংলগ্ন এলাকায় মূল অভিযানের আগেই একটি বিমানবাহী আক্রমণের পরিকল্পনা করে। ওর্ন নদীর সেতুগুলো নিয়ন্ত্রণে আনাই ছিল এর মূল লক্ষ্য। এই নিয়ন্ত্রণে আনার দুটি সুবিধার কথা বিবেচনা করা হয়; এক, সেতুগুলো জার্মানরা তাদের সুবিধার্থে ব্যবহার করতে পারবে না; দুই, সেতুগুলোকে ধ্বংস হবার হাত থেকে রক্ষা করা সম্ভব হলে এগুলোর সাহায্যে ইউরোপের আরও গভীরে প্রবেশ সম্ভব হবে।
thumb|নরম্যান্ডি অভিমূখে ডি-ডে আক্রমণের গতিপথসমূহ। ফ্রান্সে অবতরণের সাধারণ পরিকল্পনা ছিল এই যে, মার্কিন বাহিনী তাদের এয়ারবোর্ন ডিভিশানের সাহায্যে ওমাহা সৈকত, পয়েন্ট ডু হক ও ইউটাহ সৈকত দখলমুক্ত করবে এবং কানাডীয় সৈন্যরা ব্রিটিশদের সাথে একত্রিত হয়ে স্যোর্ড সৈকতে আঘাত হানবে। এমনিতে কানাডীয় ও ব্রিটিশ বাহিনী নিজ নিজ দায়িত্মে যথাক্রমে গোল্ড সৈকত ও জুনো সৈকত দখলমুক্ত করবে।
অভিযানের নৌবহরটি গঠন করতে মোট আটটি নৌবাহিনীর কাছ থেকে প্রয়োজনীয় যুদ্ধ্বজাহাজ ও ডুবোজাহাজ সংগ্রহ করা হয়েছিল। পুরো নৌবহরটিকে ইস্টার্ন টাস্ক ফোর্স ও ওয়েস্টার্ন টাস্ক ফোর্স নামের দুটি উপদলে ভাগ করা হয়ছিল যেগুলোর নেতৃত্ব ছিলেন যথাক্রমে মার্কিন রিঃ অ্যাডমিরাল অ্যালেন কির্ক ও ব্রিটিশ রিঃ অ্যাডমিরাল স্যার ফিলিপ ভিয়ান। এমনিতে পুরো নৌযাত্রাটির অধিনায়ক ছিলেন ব্রিটিশ অ্যাডমিরাল স্যার বারট্রাম রামসে।
আটলান্টিক ওয়াল
thumb|আটলান্টিক ওয়ালের মানচিত্র। ১৯৪২-৪৩ সালের দিকে জার্মানরা, সঠিক অবস্থানের সম্পর্কে নিশ্চিত না হলেও, মিত্রবাহিনী কোন এক সময়ে পশ্চিম ইউরোপের উপকূলে প্রচণ্ড আঘাত হানবে এ ব্যাপারে নিঃসন্দেহ ছিল। সম্ভাব্য অভিযানকে রুখবার জন্য নাৎসি কর্তৃপক্ষের ব্যাপক তোড়জোড় শুরু হয়। এই প্রস্তুতির বিশেষ অংশ ছিল জার্মানির তৎকালীন প্রকৌশল সংস্থা অর্গানাইজেশান টডের মাধ্যমে সংলগ্ন বন্দরগুলো সহ অন্যান্য স্থাপনাকে ঘিরে শক্ত প্রতিরক্ষা বুহ্য তৈরি করা। এছাড়া ঐসব এলাকায় সৈন্য সমাবেশও অস্বাভাবিক মাত্রায় বৃদ্ধি পেয়েছিল, যেমন শুধু ফ্রান্স, বেলজিয়াম ও নেদার্ল্যান্ডস ওয়ামাখ্‌টের ৫৯টি ডিভিশানকে সেসময় মোতায়েন রাখা হয়েছিল।
১৯৪৩-এর শুরুর দিকে যখন ব্রিটেনে মিত্রবাহিনীর সৈন্যদলগুলো একত্রিত হতে থাকে, তখনই পরিস্থিতি বিচারে এনে জার্মানির পশ্চিম ফ্রন্টের অধিনায়ক ফিল্ড মার্শাল গার্ড ভন রানস্টেড তার অধীনে সৈন্যসংখ্যা বৃদ্ধির জন্য আবেদন জানান। এরপর তার জন্য বাড়তি সৈন্য প্রেরিত হয়, পাশাপাশি তিনি ফিল্ড মার্শাল আরউইন রমেলকে তার সহকর্মী হিসেবে পান। রমেলেকে ঐখানে পাঠাবার মূল উদ্দেশ্য ছিল তাকে দিয়ে আটলান্টিক ওয়াল নামে জার্মানদের গড়ে তোলা প্রতিরক্ষা বুহ্যটি পরিদর্শন করানো। পরিদর্শনের পর রমেল অ্যাডলফ হিটলারের সাথে দেখা করে ফ্রান্সের উত্তরাঞ্চল, বেলজিয়াম ও নেদার্ল্যান্ডসের প্রতিরক্ষার দায়িত্ম নেয়ার ব্যাপারে আগ্রহ প্রকাশ করেন। পরে ১৯৪৪ সালে জার্মানির আর্মি গ্রুপ-বি-কে আরউইন রমেলের অধীনে ঐ এলাকার প্রতিরক্ষার জন্য মোতায়েন করা হয়।
দায়িত্মলাভের পর রমেল লক্ষ্য করেন আটলান্টিক ওয়াল নামের যে ব্যবস্থাটিকে জার্মানি এক অভেদ্য প্রতিরক্ষা বুহ্য হিসেবে মানুষের কাছে প্রচার করছিল, সেটি শুধু গুরুত্বপূর্ণ বন্দরগুলোর নিরাপত্তা নিশ্চিত করতে সক্ষম ছিল। কিন্তু বন্দরগুলো বাদে বিস্তীর্ণ সৈকতগুলো থেকে যাচ্ছিল দূর্বলভাবে রক্ষিত যেখানে চাইলেই বিশাল শত্রুবাহিনী স্বল্প বাধা অতিক্রম করে অবতরণ করতে পারে। রমেলের তত্ত্বাবধানে ঐ অঞ্চলের বিস্তীর্ণ উপকূলে ব্যাপক প্রতিরক্ষা ব্যবস্থা গ্রহণ করা হয়। এই ব্যবস্থার মধ্যে ছিল ধাতব ব্যারিকেড, কংক্রিটের অত্যন্ত মজবুত বাংকার ইত্যাদি। যেহেতু ঐ পরিস্থিতিতে আকাশপথে মিত্রবাহিনীর শক্তির তুলনায় জার্মান লুফটওয়াফা যথেষ্ট দূর্বল ছিল ), তাই এয়ারবোর্ন বা বিমানবাহী আক্রমণের আশঙ্কায় রমেলের নির্দেশে ঐ বিস্তীর্ণ অঞ্চলের সব সম্ভাব্য অবতরণযোগ্য এলাকা চিহ্নিত করে সেখানে অসংখ্য গুপ্তফাঁদ স্থাপিত হয়।
কিন্তু এমন নয় যে এই সমস্ত প্রতিরক্ষা পরিকল্পনা সুষ্ঠুরূপে বাস্তবায়িত হয়েছিল। বিশেষ করে নরম্যান্ডি অঞ্চলে প্রতিরক্ষা গড়ে তোলা কঠিন হয়ে পড়েছিল কেননা ঐখানে পৌছবার জন্য গুরুত্বপূর্ণ রেলপথ মিত্রবাহিনীর বিমান হামলায় প্রচণ্ড ক্ষতিগ্রস্ত অবস্থায় ছিল। এ কারণে প্রয়োজনীয় উপাদানসমূহ পরিবহনের সমস্যা তো ছিলই, উপরন্তু জার্মানরা মিত্রবাহিনীর বিভ্রম সৃষ্টিকারী প্রচারণাতেই হোক আর যে কারণেই হোক, নরম্যান্ডির ব্যাপারে ততটা চিন্তিত ছিলনা এবং অনেকটা নিশ্চিত ছিল যে আঘাত নরম্যান্ডি নয় বরং পাস দ্য ক্যালেইস দিয়েই আসবে।
জার্মানরা আটলান্টিক ওয়াল কার্যক্রমের অধীনে উপকূলের সম্মুখভাগে ব্যাপক প্রতিরক্ষা ব্যবস্থা গ্রহণ করেছিল কারণ সাধারণ ধারণা ছিল যে অবতরণ ঘটলে তা ঘটবে জোয়ারের সময় (শুধুমাত্র জার্মানদের এই পূর্বধারণার জন্যেই মিত্রবাহিনীকে ভাটার সময়ে অবতরণ করতে হয়েছিল)। বিশেষ করে প্রতিরক্ষার নরম্যান্ডি সেক্টরটি অর্থাৎ যেখানে মূলত আঘাত হানা হয়, এখানকার দায়িত্মে ছিল মূলত চারটি ডিভিশান যার মধ্যে ৯১তম ও ৩৫২তম ডিভিশান দুটি ছিল শক্তিশালী। কিন্তু বাদবাকি সৈন্যদের মধ্যে অধিকাংশই ছিল যে কোন কারণে ইস্টার্ন ফ্রন্টে যেতে ব্যর্থ সৈন্য যাদের বাধ্য হয়েই ওয়েস্টার্ন ফ্রন্টে পাঠানো হয়। আবার আরেকটি গোষ্ঠী ছিল ভিনদেশী ও সোভিয়েত যুদ্ধবন্দী যারা জার্মান বন্দীশালার তৎকালীন করুণ অবস্থায় দিনযাপনের চেয়ে কর্তৃপক্ষের কথা মত সম্মুখযুদ্ধে অংশগ্রহণে রাজি হয়ে সশস্ত্রবাহিনীতে নিযুক্ত হয়েছিল।
রমেল হিটলারের কাছে প্রস্তাব করেন যে আর্মার্ড ডিভিশানগুলো যেন উপকূলের কাছাকাছি এলাকাগুলোতে মোতায়েন করা হয়। সেসময়ে ইউরোপের অভ্যন্তরের অঞ্চলগুলোর প্রতিরক্ষার দায়িত্মে থাকা জেনারেল গিয়ার ভন শেপেনবার্গ এই প্রস্তাবনার ্সাথে দ্বীমত পোষণা করে হিটলারকে জানান যে অভেদ্য আর্মার্ড ডিভিশানগুলো কেন্দ্রের জন্য অধিক গুরুত্বপূর্ণ যেগুলো বড় শহর যেমন প্যারিস, রুয়েন ইত্যাদির নিরাপত্তায় বিশেষ অবদান রাখবে। হিটলার তার দুই অধিনায়কের প্রস্তাবনার মুখে একটি কূটনৈতিক সিদ্ধান্ত নেন। তিনি রমেলকে ৩টি প্যানজার ডিভিশান ব্যবহারের অনুমতি দিয়ে বাকিগুলো শেপেনবার্গের অধীনেই ন্যাস্ত রাখেন।
আবহাওয়ার পূর্বাভাষ
যেহেতু অভিযান শুরু করার জন্য মিত্রবাহিনীর অবতরণবান্ধব ভাটার প্রয়োজন ছিল, তাদের মূলত পূর্নচন্দ্রের জন্য অপেক্ষা করতে হচ্ছিল। সর্বাধিনায়ক আইজেনহাওয়ার মোটামুটি ভাবে ৫ জুন তারিখে অভিযান শুরু করার জন্য মানসিক প্রস্তুতি গ্রহণ করেছিলেন। কিন্তু ৪ জুনে আবহাওয়ার যথেষ্ট অবনতি ঘটে যখন মহাসাগরে প্রচণ্ড বাতাস ও নিম্নচাপ বিদ্যমান ছিল। উপকূলের আকাশেও বিদ্যমান ছিল কম উচ্চতার মেঘ যার ফলে অভিযাত্রী বিমানগুলোর দৃষ্টিক্ষমতা সীমিত হয়ে পড়ে। অর্থাৎ এটি নিশ্চিত ছিল যে আর যাই হোক ৫ তারিখে কোন আঘাত হানা সম্ভব হবে না। এই উপলব্ধি থেকে জার্মান প্রতিরক্ষায় নিয়োজিত সৈন্যরা অনেকটা নিশ্চিন্ত ভাবে দায়িত্ম পালন করছিল। কিছু উচ্চপদস্থ কর্মকর্তা এরূপ নিশ্চয়তার কারণে দায়িত্নে উপস্থিত ছিলেন না। স্বয়ং আরউইন রমেল তার স্ত্রীর জন্মদিন অনুষ্ঠান পালনের উদ্দেশ্যে অনুপস্থিত ছিলেন।
এই পরিস্থিতিতে আইজেনহাওয়ারের প্রধান আবহাওয়া বিশেষজ্ঞ ব্রিটিশ গ্রুপ ক্যাপ্টেন জেমস স্ট্যাগ তার অধীনস্থদের হতে প্রাপ্ত তথ্য দেখে নিশ্চিত হন যে শীঘ্রই সামান্য সময়ের জন্য আবহাওয়ার উন্নতি ঘটবে। ব্রিটিশ নৌ বাহিনীর একটি ক্যাপ্টেন ক্লাস ফ্রিগেট এইচএমএস গ্রিনডেল যেটি ১৯৪৪-এর এপ্রিল থেকেই মধ্য আটলান্টিকে মোতায়েন অবস্থায় ছিল ও দিনরাত মিলিয়ে তিন ঘণ্টা পরপর আবহাওয়ার বার্তা পাঠাচ্ছিল, এর দায়িত্মপ্রাপ্ত কর্মকর্তা লেফটেন্যান্ট এইচ আর কারি ৪ জুন তারিখে একটি জরুরি বার্তায় জানান যে তার তথ্য অনুযায়ী সামনেই অল্প ব্যাপ্তির একটি উচ্চচাপ রয়েছে। প্রচণ্ড খারাপ আবহাওয়ার মাঝে এই তথ্য সামান্য সময়ের জন্য ভালো আবহাওয়াকে নির্দেশ করছিল। এই তথ্য পাবার পর ওভারলর্ডের নীতিনির্ধারকরা জরুরি বৈঠকে বসেন যাতে সিদ্ধান্ত হয় যে ভালো আবহাওয়া সুযোগে ৬ জুন তারিখেই আঘাত হানা হবে।
পেরুর ইতিহাস
পেরুর ইতিহাস ১০ সহস্রাব্দ সময়কাল পর্যন্ত বিস্তৃত। পেরুর ইতিহাস পর্বত অঞ্চল এবং হ্রদ অঞ্চল সমূহে সাংস্কৃতিক বিকাশের বিভিন্ন পর্যায়ে প্রসারিত হয়েছে। পেরু ছিল নর্তে চিকো সভ্যতার আবাসস্থল, যা ছিল আমেরিকার প্রাচীনতম সভ্যতা এবং বিশ্বের ছয়টি প্রাচীনতম সভ্যতার মধ্যে একটি। ইনকা সাম্রাজ্যের সময় পেরু ছিল প্রাক-কলম্বিয়ান আমেরিকার বৃহত্তম এবং সবচেয়ে উন্নত রাষ্ট্র। ১৬ শতকে পেরু স্প্যানিশ সাম্রাজ্যের অন্তর্ভুক্ত হয়েছিল, যার ফলে এখানে দক্ষিণ আমেরিকার বেশিরভাগ অঞ্চলের এখতিয়ার সহ একটি ভাইসরয়্যালিটি প্রতিষ্ঠা করা হয়েছিল। ১৮২১ সালে পেরু স্পেন থেকে স্বাধীনতা ঘোষণা করে এবং তিন বছর ধরে চলা আয়াকুচো যুদ্ধের মাধ্যমে স্বাধীন হয়।
প্রাক কলম্বিয়ান সংস্কৃতি
১১,০০০ বছরেরও বেশি সময় আগের শিকারের সরঞ্জামগুলি পাচাকামাক, টেলারমাচে, জুনিন এবং লরিকোচা গুহাগুলির মধ্যে পাওয়া গেছে। আনুমানিক ৬০০০ খ্রিস্টপূর্বাব্দে চিলকা, প্যারাকাসের উপকূলীয় অঞ্চল এবং ক্যালেজন দে হুয়ালাস প্রদেশে প্রাচীনতম কিছু সভ্যতা আবির্ভূত হয়েছিল। পরবর্তী তিন হাজার বছরে, বাসিন্দারা যাযাবর জীবনধারা থেকে জমি চাষের দিকে চলে যায়, যেমন জিস্কাইরুমোকো, কোতোশ এবং হুয়াকা প্রিয়াতা প্রভৃতি স্থান থেকে প্রমাণিত। ভুট্টা এবং তুলা জাতীয় উদ্ভিদের চাষ (গোসিপিয়াম বারবাডেন্স) শুরু হয়েছিল। ৬০০০ খ্রিস্টপূর্বাব্দের ক্যাল্লাল্লির মোলেপুঙ্কো গুহাগুলিতে অঙ্কিত ক্যামেলিড রিলিফ পেইন্টিংগুলি হতে প্রাপ্ত তথ্য অনুযায়ী, সেইসময় হতে লামা, আলপাকা এবং গিনিপিগের বন্য পূর্বপুরুষের মতো প্রাণীদের গৃহপালিত পশু হিসেবে পালন করা শুরু হয়েছিল। বাসিন্দারা তুলা এবং উল, ঝুড়ি এবং মৃৎশিল্পের চরকা এবং বুনন অনুশীলন করত।
যেহেতু এই বাসিন্দারা বসতিহীন হয়ে পড়েছিল, চাষাবাদ তাদের বসতি গড়ে তুলতে দেয়। ফলস্বরূপ, উপকূল বরাবর এবং আন্দিয়ান পর্বতমালায় নতুন সমাজের উদ্ভব হয়। আমেরিকা মহাদেশের প্রথম পরিচিত শহরটি ছিল ক্যারাল, লিমা থেকে ২০০ কিলোমিটার উত্তরে সুপে উপত্যকায় অবস্থিত। এটি আনুমানিক ২৫০০ খ্রিস্টপূর্বাব্দে নির্মিত হয়েছিল।
এই সভ্যতার অবশিষ্টাংশ, নর্তে চিকো নামেও পরিচিত, প্রায় ৩০টি পিরামিডাল কাঠামো নিয়ে গঠিত যা একটি সমতল ছাদে শেষ হয়ে যাওয়া পিরামিড টেরেসগুলিতে নির্মিত; তাদের মধ্যে কিছু কাঠামোর উচ্চতা ২০ মিটার পর্যন্ত পরিমাপ করা হয়েছে। কারালকে সভ্যতার অন্যতম বাহক হিসেবে বিবেচনা করা হত।
২১ শতকের গোড়ার দিকে, প্রত্নতত্ত্ববিদরা প্রাচীন প্রাক-সিরামিক যুগের সংস্কৃতির নতুন কিছু প্রত্নতত্ত্ব আবিষ্কার করেছিলেন। ২০০৫ সালে, টম ডি. ডিলেহে এবং তার দল উত্তর পেরুর জানা উপত্যকায় ৫৪০০ বছর পুরানো তিনটি সেচ খাল এবং একটি সম্ভাব্য চতুর্থটি ৬৭০০ বছর পুরানো সেচের খাল আবিষ্কারের ঘোষণা দেয়। এটি ছিল সম্প্রদায়ের কৃষি উন্নতির প্রমাণ যা পূর্বে বিশ্বাস করা হয়েছিল তার চেয়ে অনেক আগের তারিখে ঘটেছে।
২০০৬ সালে, রবার্ট বেনফার এবং একটি গবেষণা দল বুয়েনা ভিস্তাতে একটি ৪২০০ বছরের পুরানো মানমন্দির আবিষ্কার করেছিল, যা বর্তমান লিমা থেকে কয়েক কিলোমিটার উত্তরে আন্দিজের একটি স্থান। তারা বিশ্বাস করে যে মানমন্দিরটি কৃষির উপর সমাজের নির্ভরতা এবং ঋতু বোঝার সাথে সম্পর্কিত ছিল। এই নিদর্শনটিতে এখন পর্যন্ত দক্ষিণ আমেরিকায় পাওয়া প্রাচীনতম ত্রিমাত্রিক ভাস্কর্য রয়েছে। ২০০৭ সালে, প্রত্নতাত্ত্বিক ওয়াল্টার আলভা এবং তার দল উত্তর-পশ্চিম ভেনতাররনে আঁকা ম্যুরাল সহ একটি ৪০০০ বছরের পুরনো মন্দির খুঁজে পান। একটি মন্দির হতে পেরুভিয়ান জঙ্গল সমাজের সাথে বিনিময়ের মাধ্যমে অর্জিত আনুষ্ঠানিক নৈবেদ্য পাওয়া গেছে। এই ধরনের আবিষ্কারগুলি পরিশীলিত স্মারক নির্মাণের জন্য বৃহৎ মাপের শ্রম সংগঠনের প্রয়োজন দেখায়, যা পরামর্শ দেয় যে পণ্ডিতদের ধারণার চেয়ে অনেক আগে দক্ষিণ আমেরিকায় শ্রেণিবদ্ধ জটিল সংস্কৃতির উদ্ভব হয়েছিল।
সে সময়ে অন্যান্য অনেক সভ্যতা বিকশিত হয়েছিল, যেমন কোটোশ, শ্যাভিন, প্যারাকাস, লিমা, নাসকা, মোচে, টিওয়ানাকু, ওয়ারী, লাম্বায়েক, চিমু ও চিঞ্চা প্রমুখ। ৩০০ খ্রিস্টপূর্বাব্দের দিকে দক্ষিণ উপকূলে প্যারাকাস সংস্কৃতির উদ্ভব ঘটে। তারা সূক্ষ্ম বস্ত্র উৎপাদন করার জন্য শুধুমাত্র তুলার পরিবর্তে ভিকুনা ফাইবার ব্যবহারের জন্য পরিচিত— এ উদ্ভাবনটি পেরুর উত্তর উপকূলে কয়েক শতাব্দী পরে পৌছিয়েছিল। মোচে এবং নাজকার মতো উপকূলীয় সংস্কৃতিগুলি প্রায় ১০০ খ্রিস্টপূর্বাব্দ থেকে প্রায় ৭০০ খ্রিস্টাব্দ পর্যন্ত বিকাশ লাভ করেছিল: মোচে চিত্তাকর্ষক ধাতুর কাজ তৈরি করেছিল, সেইসাথে প্রাচীন বিশ্বে দেখা সেরা কিছু মৃৎপাত্রের নির্মাতা ছিল তারা। অপরদিকে নাজকা তাদের টেক্সটাইল এবং রহস্যময় নাজকা লাইনের জন্য পরিচিত।
পুনরাবৃত্তিমূলক এল নিনোর বন্যা এবং খরার ফলে এই উপকূলীয় সংস্কৃতিগুলি অবশেষে হ্রাস পেতে শুরু করে। ফলস্বরূপ, হুয়ারি এবং টিওয়ানাকু, যারা আন্দিজের অভ্যন্তরীণ অঞ্চলে বসবাস করত, তারা এই অঞ্চলের প্রধান সংস্কৃতি বাহক হিসেবে পরিণত হয়েছিল যেগুলি আধুনিক দিনের পেরু এবং বলিভিয়ার বেশিরভাগ অংশকে অন্তর্ভুক্ত করে। তাদের স্থলাভিষিক্ত হয়েছিল শক্তিশালী শহর-রাজ্য যেমন চ্যাঙ্কে, সিপান, কাজামার্কা এবং দুটি সাম্রাজ্য : চিমোর ও চাচাপোয়াস। এই সংস্কৃতিগুলি চাষের তুলনামূলকভাবে উন্নত কৌশল, সোনা ও রূপার কারুশিল্প, ধাতুবিদ্যা , মৃৎশিল্প ও বুনন রপ্ত করেছিল ‌। ৭০০ খ্রিস্টপূর্বাব্দের কাছাকাছি, তারা সামাজিক সংগঠনের ব্যবস্থা গড়ে তুলেছিল যা ইনকা সভ্যতার পূর্বসূরি ছিল।
ইনকা সাম্রাজ্য প্রসারিত হওয়ার সাথে সাথে এটি চাচাপোয়াস সংস্কৃতির মতো অসহযোগী আন্দিয়ান সংস্কৃতিকে পরাজিত ও আত্মসাৎ করে।
গ্যাব্রিয়েল প্রিয়েটোর নেতৃত্বে প্রত্নতাত্ত্বিকরা ১৪০ টিরও বেশি শিশু কঙ্কাল এবং ২০০ লামার কঙ্কাল পেয়েছিলেন। তারা চিমু সংস্কৃতির দ্বারা করা বৃহত্তম গণশিশু বলির কথা প্রকাশ করেছিলেন যখন তাকে জানানো হয়েছিল যে ২০১১ সালে প্রিয়েটোর ফিল্ডওয়ার্কের কাছাকাছি একটি টিলায় কিছু শিশু হাড় খুঁজে পেয়েছে।
গবেষণায় গবেষকদের নোট অনুসারে, স্টারনা বা স্তনের হাড়ে কিছু শিশু এবং লামাদের কাটা দাগ ছিল। অনুষ্ঠানের সময় বাচ্চাদের বুক কেটে ফেলার আগে মুখ লাল রঞ্জক দিয়ে মেখে দেওয়া হয়েছিল। সম্ভবত তাদের হৃৎপিন্ড কেটে ফেলার জন্য বাচ্চাদের বুক কেটে ফেলা হয়েছিল। দেহাবশেষে দেখা গেছে, এই শিশুরা বিভিন্ন অঞ্চল থেকে এসেছে এবং যখন শিশু ও লামাদের বলি দেওয়া হয়, তখন এলাকাটি জলে ভিজানো হয়।
“আমাদের মনে রাখতে হবে যে চিমুর অধিবাসীদের আজকের পশ্চিমাদের চেয়ে খুব আলাদা বিশ্ব দৃষ্টিভঙ্গি ছিল। মৃত্যু এবং মহাবিশ্বে প্রতিটি ব্যক্তি যে ভূমিকা পালন করে সে সম্পর্কে তাদের খুব আলাদা ধারণাও ছিল, সম্ভবত ক্ষতিগ্রস্তরা স্বেচ্ছায় তাদের দেবতাদের কাছে বার্তাবাহক হিসাবে গিয়েছিল, অথবা সম্ভবত চিমু সমাজ বিশ্বাস করেছিল যে এটিই আরও বেশি মানুষকে ধ্বংসের হাত থেকে বাঁচানোর একমাত্র উপায়” বলেছেন নৃবিজ্ঞানী রায়ান উইলিয়ামস।
২০২১ সালের সেপ্টেম্বরে, প্রত্নতাত্ত্বিকরা চিলকা শহরের কাছাকাছি ৮০০ বছর বয়সী আটটি মৃতদেহের অবশেষ প্রাপ্তির ঘোষণা করেছিলেন। মৃতদেহের মধ্যে প্রাপ্তবয়স্ক এবং শিশুরা অন্তর্ভুক্ত ছিল যারা কবর দেওয়ার আগে উদ্ভিদের উপাদানে আবৃত ছিল। কিছু খাবার এবং বাদ্যযন্ত্রও উন্মোচিত হয়েছে। গবেষকরা মনে করেন যে অবশিষ্টাংশগুলি চিলকা সংস্কৃতির অন্তর্গত, যা এই এলাকার অন্যান্য প্রাক-হিস্পানিক সংস্কৃতি থেকে আলাদা ছিল।  ==প্রাক কলম্বিয়ান সংস্কৃতি ==
২০২১ সালের সেপ্টেম্বরে, প্রত্নতাত্ত্বিকরা চিলকা শহরের কাছাকাছি ৮০০ বছর বয়সী আটটি মৃতদেহের অবশেষ প্রাপ্তির ঘোষণা করেছিলেন। মৃতদেহের মধ্যে প্রাপ্তবয়স্ক এবং শিশুরা অন্তর্ভুক্ত ছিল যারা কবর দেওয়ার আগে উদ্ভিদের উপাদানে আবৃত ছিল। কিছু খাবার এবং বাদ্যযন্ত্রও উন্মোচিত হয়েছে। গবেষকরা মনে করেন যে অবশিষ্টাংশগুলি চিলকা সংস্কৃতির অন্তর্গত, যা এই এলাকার অন্যান্য প্রাক-হিস্পানিক সংস্কৃতি থেকে আলাদা ছিল।
ইনকা সাম্রাজ্য (১৪৩৮-১৫৩২)
ইনকারা প্রাক-কলম্বিয়ান আমেরিকার বৃহত্তম এবং সবচেয়ে উন্নত সাম্রাজ্য এবং রাজবংশ তৈরি করেছিল। ষোড়শ শতাব্দীর শুরুতে এটি এর সবচেয়ে বড় সম্প্রসারণে পৌঁছেছিল। এটি এমন একটি অঞ্চলে আধিপত্য বিস্তার করেছিল যেটিতে (উত্তর থেকে দক্ষিণে) ইকুয়েডরের দক্ষিণ-পশ্চিম অংশ, কলম্বিয়ার অংশ, পেরুর প্রধান অঞ্চল, চিলির উত্তর অংশ এবং আর্জেন্টিনার উত্তর-পশ্চিম অংশ অন্তর্ভুক্ত ছিল। পূর্ব থেকে পশ্চিমে, বলিভিয়ার দক্ষিণ-পশ্চিম অংশ থেকে আমাজনীয় বন পর্যন্তও ইনকা সাম্রাজ্যের অন্তর্ভুক্ত ছিল।
সাম্রাজ্যটি কুসকোতে অবস্থিত একটি উপজাতি থেকে উদ্ভূত হয়েছিল, যা রাজধানী হয়ে ওঠে। পাচাকুটেক প্রথম ইনকা ছিলেন না, তবে তিনিই প্রথম শাসক যিনি কুসকো রাজ্যের সীমানা উল্লেখযোগ্যভাবে প্রসারিত করেছিলেন। তাকে সম্ভবত আলেকজান্ডার দ্য গ্রেট (ম্যাসিডন থেকে), জুলিয়াস সিজার (রোমান সাম্রাজ্যের), আটিলা (হুন উপজাতি থেকে) এবং চেঙ্গিস খান (মঙ্গোল সাম্রাজ্য থেকে) এর সাথে তুলনা করা যেতে পারে। তার বংশধররা পরবর্তীতে সহিংস আক্রমণ এবং শান্তিপূর্ণ বিজয় উভয়ের মাধ্যমে একটি সাম্রাজ্য শাসন করে, অর্থাৎ ছোট রাজ্যের শাসক এবং বর্তমান ইনকা শাসকের মধ্যে আন্তঃবিবাহ।
অফিসিয়াল ভাষা ছিল কেচুয়া, সাম্রাজ্যের মূল উপজাতির একটি প্রতিবেশী উপজাতির ভাষা। বিজিত জনসংখ্যা-উপজাতি, রাজ্য, রাজ্য এবং শহরগুলি-কে তাদের নিজস্ব ধর্ম এবং জীবনধারা অনুশীলন করার অনুমতি দেওয়া হয়েছিল, কিন্তু তাদের নিজেদের থেকে উচ্চতর হিসাবে ইনকা সাংস্কৃতিক অনুশীলনকে স্বীকৃতি দিতে হয়েছিল। ইন্তি, সূর্য দেবতা, সাম্রাজ্যের অন্যতম গুরুত্বপূর্ণ দেবতা হিসাবে উপাসনা করা হত। পৃথিবীতে তার প্রতিনিধিত্ব করতেন ইনকা সম্রাট।
তাওয়ান্তিনসুয়ু একটি স্তরীভূত সমাজের সাথে আধিপত্যে সংগঠিত হয়েছিল যেখানে শাসক ছিলেন ইনকা। এটি জমির যৌথ সম্পত্তির উপর ভিত্তি করে একটি অর্থনীতি দ্বারা সমর্থিত ছিল। সাম্রাজ্য বেশ বড় হওয়ায় সাম্রাজ্যের সমস্ত পয়েন্টে ইনকা ট্রেইল এবং চাসকুইস নামে রাস্তার একটি চিত্তাকর্ষক পরিবহন ব্যবস্থা ছিল।অনেক বার্তা বাহক ছিলেন যারা সাম্রাজ্যের যে কোনও জায়গা থেকে কুসকোতে তথ্য পাঠাত।
মাচু পিচু (কেচুয়া ভাষায় মাচু পিচু অর্থ পুরাতন শহর ; কখনও কখনও "ইনকাদের হারিয়ে যাওয়া শহর" বলা হয়) হল একটি সুসংরক্ষিত প্রাক-কলম্বিয়ান ইনকা ধ্বংসাবশেষ যা উরুবাম্বা উপত্যকার উপরে একটি উচ্চ পর্বত শৃঙ্গে অবস্থিত, কুসকোর প্রায় ৭০ কিমি (৪৪ মাইল) উত্তর-পশ্চিমে অবস্থিত। উচ্চতা পরিমাপ পরিবর্তিত হয় কিনা তার উপর নির্ভর করে তথ্যটি পরিবর্তিত হয়। মাচু পিচু পর্যটক তথ্যে উচ্চতা ২,৩৫০ মিটার (৭,৭১১ ফুট) হিসেবে উল্লেখ করা হয়েছে। বহু শতাব্দী ধরে বহির্বিশ্বের দ্বারা ভুলে যাওয়া (যদিও স্থানীয়দের দ্বারা নয়) শহরটি ইয়েলের প্রত্নতাত্ত্বিক হিরাম বিংহাম তৃতীয় দ্বারা আন্তর্জাতিক মনোযোগের অন্যতম কেন্দ্রবিন্দু হিসেবে ফিরিয়ে আনা হয়েছিল। বিংহাম, প্রায়শই ইন্ডিয়ানা জোন্সের অনুপ্রেরণা হিসাবে উল্লেখ করা হয়, ১৯১১ সালে এটিকে "বৈজ্ঞানিকভাবে পুনঃআবিষ্কার" করেন এবং তার সর্বাধিক বিক্রিত বই দিয়ে সাইটটির প্রতি আন্তর্জাতিক দৃষ্টি আকর্ষণ করে। পেরু হাজার হাজার নিদর্শন পুনরুদ্ধার করার জন্য আইনি প্রচেষ্টা চালাচ্ছে যা বিংহাম সাইট থেকে সরিয়ে দিয়েছে এবং ইয়েল বিশ্ববিদ্যালয়ের বর্তমান মালিকদের কাছে বিক্রি করেছে।
যদিও মাচু পিচু এখন পর্যন্ত আন্তর্জাতিকভাবে সবচেয়ে সুপরিচিত, পেরু আরও অনেক সাইট নিয়ে গর্ব করে যেখানে আধুনিক দর্শনার্থীরা ব্যাপক এবং সু-সংরক্ষিত ধ্বংসাবশেষ, ইনকা-যুগের অবশিষ্টাংশ এবং এমনকি পুরানো নির্মাণগুলি দেখতে পায়। এই সাইটগুলিতে পাওয়া বেশিরভাগ ইনকা স্থাপত্য এবং পাথরের কাজ প্রত্নতাত্ত্বিকদের বিভ্রান্ত করে চলেছে। উদাহরণস্বরূপ, সাকসেওয়ামান কুসকোতে, জিগ-জ্যাগ-আকৃতির দেয়ালগুলি একে অপরের অনিয়মিত, কৌণিক আকারে অবিকল লাগানো বিশাল বোল্ডার দ্বারা গঠিত। কোন মর্টার তাদের একত্রে ধরে রাখে না, কিন্তু তবুও তারা বহু শতাব্দী ধরে শক্ত রয়ে গেছে। ভূমিকম্প কুসকোর অনেক ঔপনিবেশিক নির্মাণকে সমতল করে দিয়েছে। বর্তমানে দৃশ্যমান দেয়ালের ক্ষতি প্রধানত স্প্যানিশ এবং ইনকাদের মধ্যে যুদ্ধের সময়, সেইসাথে পরবর্তীতে, ঔপনিবেশিক যুগে হয়েছিল। কুসকো বড় হওয়ার সাথে সাথে সাকসেওয়ামানের দেয়াল আংশিকভাবে ভেঙে ফেলা হয়েছিল, সাইটটি শহরের নতুন বাসিন্দাদের জন্য নির্মাণ সামগ্রীর একটি সুবিধাজনক উৎস হয়ে উঠেছে। কীভাবে এই পাথরগুলোকে আকৃতি ও মসৃণ করা হয়েছিল, একে অপরের ওপরে তোলা হয়েছিল বা ইনকাদের দ্বারা একসাথে লাগানো হয়েছিল তা এখনও জানা যায়নি; এটাও অজানা কীভাবে তারা পাথরগুলোকে প্রথম স্থানে নিয়ে গিয়েছিল।
পেরুর ব্যুৎপত্তি
পেরু শব্দটি বিরু থেকে উদ্ভূত হতে পারে, একজন স্থানীয় শাসকের নাম যিনি ১৬ শতকের গোড়ার দিকে পানামার সান মিগুয়েল উপসাগরের কাছে বাস করতেন। ১৫২২ সালে যখন স্প্যানিশ অভিযাত্রীরা তার সম্পদ পরিদর্শন করেন, তখন তারা ইউরোপীয়দের কাছে নতুন বিশ্বের সবচেয়ে দক্ষিণের অংশ ছিল। এইভাবে, ফ্রান্সিসকো পিজারো যখন দক্ষিণে অঞ্চলগুলি অন্বেষণ করেন, তখন তারা বিরু বা পেরু নামে পরিচিত হয়। একটি বিকল্প ইতিহাসের অবতারণা করেছেন সমসাময়িক লেখক ইনকা গার্সিলাস্কো দে লা ভেগা, একজন ইনকা রাজকুমারীর পুত্র। তিনি বলেছেন যে বিরু নামটি ছিল একজন সাধারণ ভারতীয় যা গভর্নর পেড্রো আরিয়াস দে আভিলার জন্য একটি অনুসন্ধানী মিশনে জাহাজের ক্রু দ্বারা ঘটেছিল এবং একটি সাধারণ ভাষার অভাবের কারণে ভুল বোঝাবুঝির আরও অনেক উদাহরণ রয়েছে।
স্প্যানিশ ক্রাউন ১৫২৯ সালে ক্যাপিটুলেশিয়ন ডে টলেডো- এর সাথে নামটিকে আইনি মর্যাদা দেয়, যার দ্বারা নবগঠিত ইনকা সাম্রাজ্য পেরুকে প্রদেশ হিসাবে মনোনীত করে। স্প্যানিশ শাসনের অধীনে, দেশটি পেরুর ভাইসারয়্যালিটি গ্রহণ করে, যা স্বাধীনতার পর পেরু প্রজাতন্ত্রে পরিণত হয়।
১৫৩১ সালে যখন স্প্যানিশরা অবতরণ করে, তখন পেরুর অঞ্চলটি ছিল অত্যন্ত উন্নত ইনকা সভ্যতার মধ্যমণি। কুসকোতে কেন্দ্রীভূত, ইনকা সাম্রাজ্য দক্ষিণ-পশ্চিম ইকুয়েডর থেকে উত্তর চিলি পর্যন্ত বিস্তৃত একটি বিশাল অঞ্চল জুড়ে বিস্তৃত ছিল।
ফ্রান্সিসকো পিজারো এবং তার ভাইয়েরা একটি ধনী এবং কল্পিত রাজ্যের খবরে আকৃষ্ট হয়েছিল। ১৫৩২ সালে, তারা পেরু নামে দেশটিতে পৌঁছায়। ( বিরু, পিরু এবং বেরু নামগুলিও প্রাথমিক রেকর্ডগুলিতে দেখা যায়।) রাউল পোরাস ব্যারেনেচিয়ার মতে , পেরু একটি কেচুয়ান বা ক্যারিবিয়ান শব্দ নয়, তবে ইন্দো-হিস্পানিক বা হাইব্রিড।
১৫২৪ থেকে ১৫২৬ সালের মধ্যে, পানামার বিজয়ীদের কাছ থেকে এবং পেরুতে স্প্যানিশ বিজয়ীদের আগে স্থানীয়দের মধ্যে সংক্রমণের মাধ্যমে গুটিবসন্তের প্রচলন, ইনকা সাম্রাজ্যের মধ্য দিয়ে ছড়িয়ে পড়েছিল। গুটিবসন্ত ইনকা শাসক হুয়ানা ক্যাপাকের মৃত্যু ঘটায় এবং তার উত্তরাধিকারী সহ তার পরিবারের অধিকাংশের মৃত্যু ঘটায়, ইনকা রাজনৈতিক কাঠামোর পতন ঘটায় এবং ভাই আতাহুয়ালপা এবং হুয়াস্কারের মধ্যে গৃহযুদ্ধে অবদান রাখে। এর সুযোগ নিয়ে, পিজারো একটি অভ্যুত্থান ঘটান। ১৫৩২ সালের ১৬ নভেম্বর, যখন আতাহুয়ালপার বিজয়ী সেনাবাহিনী একটি নিরস্ত্র উদযাপনে ছিল, তখন কাজামার্কা যুদ্ধের সময় স্প্যানিশরা আতাহুয়ালপাকে ফাঁদে ফেলে। সুসজ্জিত ১৬৮ স্প্যানিয়ার্ডরা হাজার হাজার সবে সশস্ত্র ইনকা সৈন্যদের হত্যা করে এবং নতুন ইনকা শাসককে বন্দী করে, যা স্থানীয়দের মধ্যে একটি বড় আতঙ্ক সৃষ্টি করে এবং যুদ্ধের ভবিষ্যত গতিপথকে নিয়ন্ত্রণ করে। যখন হুয়াস্কারকে হত্যা করা হয়, তখন স্প্যানিশরা আতাহুয়ালপাকে হত্যার বিচার করে এবং তাকে শ্বাসরোধ করে মৃত্যুদণ্ড দেয়।
কিছু সময়ের জন্য, পিজারো আতাহুয়ালপার মৃত্যুর পর তুপাক হুয়ালপাকে সাপা ইনকা হিসেবে স্বীকৃতি দিয়ে ইনকার দৃশ্যমান কর্তৃত্ব বজায় রেখেছিলেন। কিন্তু বিজয়ীর গালাগালি এই সম্মুখভাগকে খুব স্পষ্ট করে তুলেছে। ক্রমাগত আদিবাসী বিদ্রোহ রক্তাক্তভাবে দমন করায় স্প্যানিশ আধিপত্য নিজেকে সুসংহত করে। ২৩ মার্চ ১৫৩৪ সালের মধ্যে, পিজারো এবং স্প্যানিশরা একটি নতুন স্প্যানিশ ঔপনিবেশিক বন্দোবস্ত হিসাবে কুসকোর ইনকা শহর পুনঃপ্রতিষ্ঠা করে।
একটি স্থিতিশীল ঔপনিবেশিক সরকার প্রতিষ্ঠা কিছু সময়ের জন্য বিলম্বিত হয়েছিল স্থানীয় বিদ্রোহ এবং কনকুইস্টাডোরস (পিজারো এবং ডিয়েগো দে আলমাগ্রোর নেতৃত্বে ) দলগুলি নিজেদের মধ্যে লড়াইয়ের কারণে। একটি দীর্ঘ গৃহযুদ্ধ গড়ে ওঠে, যেখান থেকে পিজারো লাস স্যালিনাসের যুদ্ধে বিজয়ী হন। ১৫৪১ সালে, পিজারোকে ডিয়েগো ডি আলমাগ্রো দ্বিতীয় ( এল মোজো ) এর নেতৃত্বে একটি দল দ্বারা হত্যা করা হয়েছিল এবং পরবর্তী গৃহযুদ্ধে মূল ঔপনিবেশিক শাসনের স্থিতিশীলতা ভেঙে পড়েছিল।
এই সত্ত্বেও, স্প্যানিশরা উপনিবেশ প্রক্রিয়াটিকে অবহেলা করেনি। এর সবচেয়ে উল্লেখযোগ্য মাইলফলক ছিল ১৫৩৫ সালের জানুয়ারিতে লিমার ভিত্তি, যেখান থেকে রাজনৈতিক ও প্রশাসনিক প্রতিষ্ঠানগুলি সংগঠিত হয়েছিল। নতুন শাসকরা এনকোমিন্ডা সিস্টেম চালু করেছিলেন, যার মাধ্যমে স্প্যানিশরা স্থানীয় জনগণের কাছ থেকে শ্রদ্ধা নিবেদন করেছিল, যার একটি অংশ স্থানীয়দের খ্রিস্টান ধর্মে রূপান্তরিত করার বিনিময়ে সেভিলে পাঠানো হয়েছিল। ভূমির শিরোনাম খোদ স্পেনের রাজার কাছেই ছিল। পেরুর গভর্নর হিসাবে, পিজারো এনকোমিন্ডা ব্যবহার করেছিলেন। এটি ছিল তার সৈনিক সঙ্গীদের স্থানীয় পেরুভিয়ানদের উপর কার্যত সীমাহীন কর্তৃত্ব প্রদানের ব্যবস্থা। এইভাবে তারা ঔপনিবেশিক ভূমি-কাল কাঠামো গঠন করে। পেরুর আদিবাসীরা তাদের জমিদারদের জন্য ওল্ড ওয়ার্ল্ড গবাদি পশু, হাঁস -মুরগি এবং শস্য সংগ্রহ করবে বলে আশা করা হয়েছিল। " ব্ল্যাক লিজেন্ড " এর জন্ম দিয়ে প্রতিরোধকে কঠোর শাস্তি দেওয়া হয়েছিল।
পিজারোর মৃত্যুর পর, অসংখ্য অভ্যন্তরীণ সমস্যা দেখা দেয় এবং অবশেষে স্পেন ১৫৪৪ সালে পেরুর প্রথম ভাইসরয় হিসেবে ব্লাস্কো নুনেজ ভেলাকে পাঠায়। পরে পিজারোর ভাই গঞ্জালো পিজারো তাকে হত্যা করেন, কিন্তু একজন নতুন ভাইসরয় পেড্রো দে লা গাসকা শেষ পর্যন্ত পরিস্থিতি স্বাভাবিক করতে সক্ষম হন। তিনি গঞ্জালো পিজারোকে বন্দী করেন এবং মৃত্যুদন্ড কার্যকর করেন।
সর্বশেষ কুইপুকামায়োক দ্বারা নেওয়া একটি আদমশুমারি ইঙ্গিত দেয় যে ইনকা পেরুর ১২ মিলিয়ন বাসিন্দা ছিল। ৪৫ বছর পর, ভাইসরয় টলেডোর অধীনে, আদমশুমারির পরিসংখ্যান ছিল ১১,০০,০০০ ইনকা। ইতিহাসবিদ ডেভিড এন. কুক অনুমান করেন যে তাদের জনসংখ্যা ১৫২০-এর আনুমানিক ৯ মিলিয়ন থেকে ১৬২০-এ প্রায় ৬,০০,০০০-এ নেমে আসে মূলত সংক্রামক রোগের কারণে। যদিও এটি গণহত্যার একটি সংগঠিত প্রচেষ্টা ছিল না, ফলাফল একই রকম ছিল। পণ্ডিতরা এখন বিশ্বাস করেন যে, বিভিন্ন কারণের মধ্যে মহামারী রোগ যেমন গুটিবসন্ত (স্প্যানিশদের বিপরীতে, আমেরিন্ডিয়ানদের এই রোগের প্রতিরোধ ক্ষমতা ছিল না) আমেরিকান নেটিভদের জনসংখ্যা হ্রাসের অপ্রতিরোধ্য কারণ ছিল। ইনকা শহরগুলিকে স্প্যানিশ খ্রিস্টান নাম দেওয়া হয়েছিল এবং স্প্যানিশ শহরগুলিকে কেন্দ্র করে একটি গির্জা বা ক্যাথেড্রাল একটি সরকারী বাসভবনের মুখের চারপাশে কেন্দ্রীভূত হয়েছিল। কুসকোর মতো কয়েকটি ইনকা শহর তাদের দেয়ালের ভিত্তির জন্য স্থানীয় রাজমিস্ত্রি ধরে রেখেছে। অন্যান্য ইনকা শহর যেমন হুয়ানুকো ভিজো নিম্ন উচ্চতার জন্য পরিত্যক্ত হয়েছিল।
পেরুর ভাইসরয়্যালিটি (১৫৪২-১৮২৪)
১৫৪২ সালে, স্প্যানিশ ক্রাউন পেরুর ভাইসরয়্যালিটি তৈরি করে, যা ১৫৭২ সালে ভাইসরয় ফ্রান্সিসকো ডি টলেডোর আগমনের পরে পুনর্গঠিত হয়েছিল। তিনি ভিলকাবাম্বাতে আদিবাসী নিও-ইনকা রাজ্যের অবসান ঘটান এবং টুপাক আমারু প্রথমকে মৃত্যুদণ্ড দেন। এছাড়াও তিনি বাণিজ্যিক একচেটিয়া এবং খনিজ উত্তোলনের মাধ্যমে অর্থনৈতিক উন্নয়ন চেয়েছিলেন, প্রধানত পোটোসির রৌপ্য খনি থেকে। খনির কাজের জন্য স্থানীয় সম্প্রদায়কে একত্রিত করার জন্য তিনি ইনকা মিতা (একটি জোরপূর্বক শ্রম কর্মসূচি) পুনঃব্যবহার করেন। এই সংগঠনটি পেরুকে দক্ষিণ আমেরিকায় স্প্যানিশ সম্পদ ও ক্ষমতার প্রধান উৎসে রূপান্তরিত করেছে।
লিমা শহর, ১৮ জানুয়ারী ১৫৩৫ সালে "সিউদাদ দে রেয়েস" (রাজাদের শহর) হিসাবে পিজারো দ্বারা প্রতিষ্ঠিত, নতুন ভাইসরয়্যালিটির আসনে পরিণত হয়েছিল। এটি স্প্যানিশ দক্ষিণ আমেরিকার বেশির ভাগের এখতিয়ার সহ একটি শক্তিশালী শহরে পরিণত হয়েছিল। মূল্যবান ধাতুগুলি লিমার মধ্য দিয়ে পানামার ইস্তমাস এবং সেখান থেকে আটলান্টিক পথে স্পেনের সেভিলে চলে যায়, কিন্তু প্রশান্ত মহাসাগরের জন্য এটি মেক্সিকোতে চলে যায় এবং আকাপুল্কো বন্দর থেকে অবতরণ করে এবং অবশেষে ফিলিপাইনে পৌঁছে। ১৮ শতকের মধ্যে, লিমা একটি বিশিষ্ট এবং অভিজাত ঔপনিবেশিক রাজধানী, একটি বিশ্ববিদ্যালয়ের আসন এবং আমেরিকার প্রধান স্প্যানিশ দুর্গে পরিণত হয়েছিল। পেরু ধনী এবং অত্যন্ত জনবহুল ছিল। পানামার গভর্নর সেবাস্তিয়ান হুর্তাডো ডি করকুয়েরা, ফিলিপাইনের জাম্বোয়াঙ্গা শহরে বসতি স্থাপন করেছিলেন এবং সেখানে পেরুর শহর থেকে নিয়োগকৃত সৈন্য এবং উপনিবেশবাদীদের নিয়োগ করেছিলেন। সেখানে অধিবাসীরা স্প্যানিশ ক্রেওল ভাষায় কথা বলে।
তা সত্ত্বেও, অষ্টাদশ শতাব্দী জুড়ে, লিমা থেকে আরও দূরে প্রদেশগুলিতে, স্প্যানিশদের সম্পূর্ণ নিয়ন্ত্রণ ছিল না। স্থানীয় অভিজাতদের সাহায্য ছাড়া স্প্যানিশরা প্রদেশগুলি পরিচালনা করতে পারত না। এই স্থানীয় অভিজাত, যারা কুরাকা শিরোনামে শাসন করেছিল, তারা ইনকা সাম্রাজ্য ইতিহাসে গর্বভরে কর্মের স্বাক্ষর রেখে গেছেন। উপরন্তু, অষ্টাদশ শতাব্দী জুড়ে, আদিবাসীরা স্প্যানিশদের বিরুদ্ধে বিদ্রোহ করেছিল। সবচেয়ে গুরুত্বপূর্ণ দুটি বিদ্রোহ ছিল ১৭৪২ সালে আন্দিয়ান জঙ্গল প্রদেশের অংশ টারমা এবং জাউজাতে জুয়ান সান্তোস আতাহুয়ালপা কর্তৃক পরিচালিত বিদ্রোহ, যা স্প্যানিশদের একটি বিশাল এলাকা থেকে বিতাড়িত করেছিল এবং ১৭৮০ সালে কুজকোর কাছাকাছি উচ্চভূমির আশেপাশে তুপাক আমারু দ্বিতীয় এর বিদ্রোহ।
সেই সময়ে, নিউ গ্রানাডা এবং রিও দে লা প্লাতার ভাইসরয়্যালটি তৈরির কারণে একটি অর্থনৈতিক সঙ্কট তৈরি হচ্ছিল (এটির অঞ্চলের ব্যয়ে)। শুল্ক ছাড়ের ফলে বাণিজ্যিক কেন্দ্রটি লিমা থেকে কারাকাস এবং বুয়েনস আইরেসে স্থানান্তরিত করেছিল এবং খনি বস্ত্র উৎপাদন হ্রাস পেয়েছিল। এই সংকট দ্বিতীয় টুপাক আমরু-এর আদিবাসী বিদ্রোহের পক্ষে অনুকূল প্রমাণিত হয়েছিল এবং পেরুর ভাইসরয়্যালিটির ক্রমাগত ক্ষয় ত্বরান্বিত করেছিল।
১৮০৮ সালে, নেপোলিয়ন আইবেরিয়ান উপদ্বীপ আক্রমণ করেন এবং রাজা ফার্দিনান্দ সপ্তমকে জিম্মি করেন। পরে ১৮১২ সালে, ক্যাডিজ কর্টেস, স্পেনের জাতীয় আইনসভা, কাডিজের একটি উদার সংবিধান জারি করে। এই ঘটনাগুলি সমগ্র স্প্যানিশ আমেরিকা জুড়ে স্প্যানিশ ক্রিওলো জনগণের মধ্যে মুক্তির ধারণাকে অনুপ্রাণিত করেছিল। পেরুতে, হুয়ানুকোর ক্রেওল বিদ্রোহ ১৮১২ সালে এবং কুসকোর বিদ্রোহ ১৮১৪ থেকে ১৮১৬ সালের মধ্যে দেখা দেয়। এই বিদ্রোহ সত্ত্বেও, পেরুর ক্রিওলো অলিগার্চি বেশিরভাগই স্প্যানিশ অনুগত ছিল, যা পেরুর ভাইসরয়্যালিটির জন্য দায়ী।দক্ষিণ আমেরিকায় স্প্যানিশ আধিপত্যের শেষ সন্দেহে পরিণত হয়েছিল।
স্বাধীনতা যুদ্ধ (১৮১১-১৮২৪)
আর্জেন্টিনার হোসে দে সান মার্টিন এবং ভেনিজুয়েলার সিমন বোলিভারের নেতৃত্বে স্প্যানিশ-আমেরিকান জমির মালিক এবং তাদের বাহিনীর একটি বিদ্রোহের মাধ্যমে পেরুর স্বাধীনতার আন্দোলন শুরু হয়েছিল। সান মার্টিন, যিনি চাকাবুকোর যুদ্ধের পরে চিলির রাজকীয়দের বাস্তুচ্যুত করেছিলেন এবং ১৮১৯ সালে প্যারাকাসে নেমেছিলেন, তিনিই ৪,২০০ সৈন্যের সামরিক অভিযানের নেতৃত্ব দিয়েছিলেন। অভিযানের মধ্যে যে যুদ্ধজাহাজ অন্তর্ভুক্ত ছিল তা চিলি দ্বারা সংগঠিত এবং অর্থায়ন করা হয়েছিল এবং তা ১৮২০ সালের আগস্ট মাসে ভালপারাইসো থেকে যাত্রা করেছিল। সান মার্টিন ১৮২১ সালের ২৮ জুলাই লিমাতে পেরুর স্বাধীনতা ঘোষণা করেছিলেন, ''...এই মুহূর্ত থেকে, পেরু স্বাধীন এবং স্বাধীন, জনগণের সাধারণ ইচ্ছা এবং তার কারণের ন্যায়বিচার দ্বারা যা ঈশ্বর রক্ষা করেন। দীর্ঘজীবী হোক স্বদেশ! স্বাধীনতা দীর্ঘজীবী হোক! আমাদের স্বাধীনতা দীর্ঘজীবী হোক!'' স্প্যানিশদের কাছ থেকে পেরুকে আংশিকভাবে মুক্ত করার পর ১৮২১ সালের আগস্টে সান মার্টিন "পেরুর স্বাধীনতা রক্ষাকারী" উপাধি পেয়েছিলেন।
১৮২২ সালের ২৬ এবং ২৭ জুলাই, বোলিভার সান মার্টিনের সাথে গুয়াকিল সম্মেলন আয়োজন করে এবং পেরুর রাজনৈতিক ভাগ্য নির্ধারণের চেষ্টা করে। সান মার্টিন একটি সাংবিধানিক রাজতন্ত্র বেছে নিয়েছিলেন, যখন বোলিভার (উত্তর অভিযানের প্রধান) একটি প্রজাতন্ত্রের পক্ষে ছিলেন। তবুও, তারা উভয়েই এই ধারণাটি অনুসরণ করেছিল যে এটি স্পেন থেকে স্বাধীন হতে হবে। সাক্ষাৎকারের পর, সান মার্টিন ১৮২২ সালের ২২ সেপ্টেম্বর পেরু ত্যাগ করেন এবং স্বাধীনতা আন্দোলনের পুরো কমান্ড সিমন বোলিভারের কাছে ছেড়ে দেন।
পেরুর কংগ্রেস ১০ ফেব্রুয়ারী ১৮২৪ সালে পেরুর শাসক হিসেবে বোলিভারের নামকরণ করে, যা তাকে রাজনৈতিক ও সামরিক প্রশাসনকে সম্পূর্ণরূপে পুনর্গঠিত করার অনুমতি দেয়। জেনারেল আন্তোনিও জোসে দে সুক্রের সহায়তায়, বলিভার স্প্যানিশ অশ্বারোহী বাহিনীকে ৬ আগস্ট ১৮২৪ সালে জুনিনের যুদ্ধে চূড়ান্তভাবে পরাজিত করে। সুক্রে ৯ ডিসেম্বর ১৮২৪ সালে আয়াকুচোতে স্প্যানিশ বাহিনীর বাকি অংশ ধ্বংস করে। যুদ্ধ তখন পর্যন্ত শেষ হয়নি যতক্ষণ পর্যন্ত রাজকীয় হোল্ডআউটরা ১৮২৬ সালে রিয়েল ফেলিপ দুর্গ আত্মসমর্পণ করে।
বিজয় রাজনৈতিক স্বাধীনতা নিয়ে আসে, কিন্তু রাজতন্ত্রের আদিবাসী এবং মেস্টিজো সমর্থক থেকে যায় এবং হুয়ানতা প্রদেশে, তারা ১৮২৫-১৮২৮ সালে বিদ্রোহ করে, যা পুনাসের যুদ্ধ বা হুয়ান্টা বিদ্রোহ নামে পরিচিত।
স্পেন তার প্রাক্তন উপনিবেশগুলি পুনরুদ্ধারের জন্য নিরর্থক প্রচেষ্টা করেছিল, যেমন ক্যালাওর যুদ্ধ (১৮৬৬)। তারা ১৮৭৯ সালে পেরুর স্বাধীনতাকে স্বীকৃতি দেয়।
আঞ্চলিক বিরোধ (১৮২৪-১৮৮৪)
স্বাধীনতার পর, পেরু এবং এর প্রতিবেশী দেশগুলো মাঝে মাঝে আঞ্চলিক বিরোধে লিপ্ত হয়। ১৮২৮ সালের শুরুর দিকে, পেরু বলিভারিয়ান প্রভাবের অবসান ঘটাতে বলিভিয়ার বিরুদ্ধে একটি অভিযান শুরু করে যেখানে এটি অবশেষে কলম্বিয়ানদের বলিভিয়া ছেড়ে যেতে বাধ্য করে। এটি গ্রান কলম্বিয়া-পেরু যুদ্ধের দিকে পরিচালিত করে যা উভয় দেশের মধ্যে অচলাবস্থায় শেষ হয়। ১৮৩৬-১৮৩৯ সময়কালে বলিভিয়ার প্রেসিডেন্ট আন্দ্রেস ডি সান্তা ক্রুজ যখন পেরু-বলিভিয়ান কনফেডারেশন অস্তিত্বে আসে তখন পেরু ও বলিভিয়াকে একত্রিত করার একটি প্রচেষ্টা করা হয়েছিল। তীব্র অভ্যন্তরীণ বিরোধিতার জন্য কনফেডারেশনের যুদ্ধে এর ধ্বংসের দিকে পরিচালিত করে যা অগাস্টিন গামারার দ্বারা বলিভিয়াকে সংযুক্ত করার একটি পেরুভিয়ান প্রয়াসে পরিণত হয়েছিল যা শেষ পর্যন্ত ব্যর্থ হয় এবং দীর্ঘস্থায়ী যুদ্ধে পরিণত হয়। ১৮৫৭ এবং ১৮৬০ সালের মধ্যে আমাজনের বিতর্কিত অঞ্চলগুলির জন্য ইকুয়েডরের বিরুদ্ধে একটি যুদ্ধ শুরু হয়। যুদ্ধে পেরুর বিজয় ইকুয়েডরীয়দের এই এলাকায় বসতি স্থাপনের দাবিতে বাধা দেয়।
১৮৮২-১৮৮৩ সিয়েরা ক্যাম্পেইন উপলক্ষে পেরু একটি রেলপথ নির্মাণ কর্মসূচি শুরু করেছে। আমেরিকান উদ্যোক্তা হেনরি মেইগস আন্দিজ জুড়ে ক্যালাও থেকে অভ্যন্তরীণ, হুয়ানকায়ো পর্যন্ত একটি স্ট্যান্ডার্ড গেজ লাইন তৈরি করেছিলেন ; তিনি লাইন তৈরি করেছিলেন এবং কিছু সময়ের জন্য এর রাজনীতি নিয়ন্ত্রণ করেছিলেন; শেষ পর্যন্ত, তিনি নিজেকে এবং দেশকে দেউলিয়া করেছেন। রাষ্ট্রপতি টমাস গার্দিয়া ১৮৭১ সালে আটলান্টিক পর্যন্ত একটি রেলপথ নির্মাণের জন্য মেইগসের সাথে চুক্তিবদ্ধ হন। আর্থিক সমস্যা ১৮৭৪ সালে সরকারকে দায়িত্ব নিতে বাধ্য করে। শ্রম পরিস্থিতি জটিল ছিল, উত্তর আমেরিকান, ইউরোপীয়, কৃষ্ণাঙ্গ এবং চীনাদের মধ্যে বিভিন্ন স্তরের দক্ষতা এবং সংগঠনের দ্বন্দ্বের কারণে। পরিস্থিতিগুলি চীনাদের জন্য অত্যন্ত নৃশংস ছিল এবং ধর্মঘট এবং সহিংস দমনের দিকে পরিচালিত করেছিল।
১৮৭৯ সালে, পেরু প্রশান্ত মহাসাগরীয় যুদ্ধে প্রবেশ করে যা ১৮৮৪ সাল পর্যন্ত চলে। বলিভিয়া চিলির বিরুদ্ধে পেরুর সাথে তার মৈত্রী আহ্বান করে। পেরুর সরকার চিলি সরকারের সাথে আলোচনার জন্য একটি কূটনৈতিক দল পাঠিয়ে বিরোধের মধ্যস্থতা করার চেষ্টা করেছিল, কিন্তু কমিটি এই সিদ্ধান্তে উপনীত হয়েছিল যে যুদ্ধ অনিবার্য। ১৪ মার্চ ১৮৭৯-এ, বলিভিয়া যুদ্ধ ঘোষণা করে এবং চিলি, প্রতিক্রিয়া হিসাবে, ৫ এপ্রিল ১৮৭৯-এ বলিভিয়া এবং পেরুর বিরুদ্ধে যুদ্ধ ঘোষণা করে এবং পরের দিন পেরু যুদ্ধ ঘোষণা করে। প্রায় পাঁচ বছরের যুদ্ধ শেষ হয় আতাকামা অঞ্চলের টারাপাকা বিভাগ এবং টাকনা এবং আরিকা প্রদেশ হারানোর মাধ্যমে।
মূলত, চিলি তাদের জাতীয় অধিভুক্তি নির্ধারণের জন্য আরিকা এবং টাকনা শহরগুলির জন্য একটি গণভোটের জন্য প্রতিশ্রুতিবদ্ধ হয়েছিল যা বছর পরে অনুষ্ঠিত হবে। যাইহোক, চিলি চুক্তিটি প্রয়োগ করতে অস্বীকার করে এবং উভয় দেশ বিধিবদ্ধ কাঠামো নির্ধারণ করতে পারেনি। সালিশ হিসেবে মার্কিন যুক্তরাষ্ট্র সিদ্ধান্ত নিয়েছে যে গণভোট গ্রহণ করা অসম্ভব ছিল, তাই পক্ষগুলির মধ্যে সরাসরি আলোচনার ফলে একটি চুক্তির ( লিমা চুক্তি, ১৯২৯) হয়েছিল, যেখানে আরিকাকে চিলির কাছে হস্তান্তর করা হয়েছিল এবং তাকনা রয়ে গিয়েছিল। ২৯ আগস্ট ১৯২৯ তারিখে তাকনা পেরুতে ফিরে আসে। চিলির সৈন্যদের দ্বারা আঞ্চলিক ক্ষতি এবং পেরুর শহরগুলির ব্যাপক লুটপাট চিলির সাথে দেশের সম্পর্কের উপর দাগ ফেলে যা এখনও পুরোপুরি নিরাময় হয়নি।